en en en en en es es es en en en it en en en en en en tr en fi en en en en en en en en en hu en eo en en en en en en de fi it tr en en fr en it ga en nl it en fi en en en en en en en en en en en en en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en fr zh de es cs de de de cs de de es de cs cs de es cs de de en de cs es cs cs de cs cs en cs cs cs pl cs de cs cs cs fr en en en en en en en en en sv en en en lv en en ceb en en en en en en en en en en tr nl en en en en en ms en fr en et en en en en en en en en ja en en ca fr en en en mr en en en it en fi sv id fi eo en de en en en en en es en en en en en en en en it en en en en en en en it az it en en en tr en en en en en en en en ms en id ja en en en en en en en en tl en en en en en en nl en en en en en en ceb en en en en en en de en en en en en en en en en en pl en en en hu it it en it en tr en en en en en en en en en en en en en en nl en en en en en en en tr en it en fi en en en en en tr en en en en de en en en ceb en en en fi en en en hbs_lat en fi en en en en en en id en en en id en en en en en en en en fr fi en fi en en fr en es en en en en en en af en en tr hu en nl en en en en en en fr en en en en en en en en en en en fi eo it en en en en en en en en en en en en en en en en en en en en en ml en en en en en en en en en
LATEST MOVIES COLLECTION REPORT | Malayalam TV Shows
skip to main | skip to sidebar
LATEST MALAYALAM MOVIES- COLLECTION REPORT FOR EACH THEATER IN
ഇന്ത്യയിലെ ഇടത്തരക്കാരന്റെ വാഹനസ്വപ്‌നം പൂവണിയിച്ച മാരുതി കടുത്ത സമ്മര്‍ദ്ദത്തിലാണെന്ന് റിപ്പോര്‍ട്ട്. മാരുതിയുടെ ജപ്പാന്‍ പങ്കാളിയും ഭൂരിപക്ഷ ഓഹരി ഉടമയുമായ സുസുകിയാണ് കമ്പനിയെ വന്‍ സമ്മദ്ദത്തിലാക്കുന്നതെന്നാണ് സൂചന.
ഇന്ത്യന്‍ വിപണിയില്‍ ചുവടുറപ്പിക്കുന്ന വിവിധ വിദേശ വാഹന നിര്‍മ്മാതാക്കളുമായി മത്സരിക്കാനായി പുതിയ മോഡലുകള്‍ ഒന്നിന് പുറകെ ഒന്നായി പുറത്തിറക്കാന്‍ മാരുതിയെ സുസുകി പ്രേരിപ്പിക്കുകയാണെന്നും ഇത് വന്‍ ബാധ്യത കമ്പനിക്ക് വരുത്തിവയ്ക്കുന്നുമെന്നാണ് റിപ്പോര്‍ട്ടുകള്‍ പറയുന്നത്.
ഈ സാമ്പത്തിക വര്‍ഷത്തിന്റെ ആദ്യപാദം ജൂണ്‍ 30 നു അവസാനിച്ചപ്പോള്‍ മാരുതിയുടെ വില്‍പ്പന 27ശതമാനം ഉയര്‍ന്നെങ്കിലും ലാഭം 20ശതമാനത്തോളം ഇടിയുകയായിരുന്നു.
മാതൃകമ്പനിയായ സുസുകിയ്ക്കു റോയല്‍റ്റി ഇനത്തിലും സാങ്കേതികവിദ്യയുടെ കൈമാറ്റ ഇനത്തിലും മാരുതി വന്‍തുക കൊടുക്കേണ്ടിവന്നതാണ് ഇതിനുകാരണമായി ചൂണ്ടിക്കാണിക്കപ്പെടുന്നത്.
മുമ്പ് സാങ്കേതികച്ചെലവ് മൂന്നുമാസത്തില്‍ കൊടുക്കേണ്ടിയിരുന്നില്ല. മറ്റു ചെലവുകളുടെ ഇനത്തിലായിരുന്നു ഇത് ഉള്‍പ്പെടുത്തിയിരുന്നത്. ഇപ്പോള്‍ അസംസ്‌കൃത വസ്തുക്കളുടെ വിലക്കയറ്റത്തിനുശേഷം മാരുതി നേരിടുന്ന മറ്റു ചെലവുകളാണ് കമ്പനിക്കു തലവേദനയായിരിക്കുന്നത്.
സാങ്കേതിക കൈമാറ്റത്തിന്റെ ഇനത്തില്‍ 65 കോടി രൂപയാണ് മാരുതി ഈ വര്‍ഷം സുസുകിയ്ക്കു നല്‍കിയത്. ഇതില്‍ ഭൂരിഭാഗം തുകയും പഴയ കുടിശികയായിരുന്നു. അതു സുസുകി കണക്കുപറഞ്ഞു വാങ്ങിയതോടെ ലാഭം ഇടിയുകയും ചെയ്തു.
മൊത്തവില്‍പ്പനയുടെ 7.6 ശതമാനമായി പ്രവര്‍ത്തന മാര്‍ജിന്‍ ചുരുങ്ങുകയും ചെയ്തു. ഒന്നരവര്‍ഷത്തിനിടയില്‍ ആദ്യമായാണ് മാരുതി ഇത്രയും കുറഞ്ഞതുക രേഖപ്പെടുത്തുന്നത്.
അസംസ്‌കൃതവസ്തുക്കളുടെ ചെലവിന്റെ കാര്യത്തില്‍ 25.9% വര്‍ധനയാണുണ്ടായത്. മറ്റു പ്രവര്‍ത്തനങ്ങള്‍ക്കു വേണ്ടി നൂറുകോടിയോളം രൂപ കമ്പനിയുടെ ഖജനാവില്‍ നിന്നും പിന്‍വലിച്ചതോടെ വരുമാനങ്ങളുടെ ഇനത്തില്‍ 53% കുറവുണ്ടായി.
മറ്റൊരു ആഭ്യന്തര വാഹനനിര്‍മാണക്കമ്പനികള്‍ക്കും ഇല്ലാത്ത റോയല്‍റ്റി ബാധ്യതയാണ് ഇപ്പോള്‍ മാരുതിയെ ഏറെ പ്രതിസന്ധിയിലാക്കുന്നത്.
ബിജെപി കേന്ദ്രം ഭരിച്ച വേളയിലാണ് മാരുതിയുടെ 51% ഓഹരി സാങ്കേതികകൈമാറ്റ കമ്പനിയായ ജപ്പാനിലെ സുസുകിയ്ക്കു കൈമാറിയത്. ഇതോടെ പൂര്‍ണ നിയന്ത്രണം അവരുടെ കൈകളിലാകുകയും ചെയ്തു.
കൊച്ചി: തൊടുപുഴ ന്യൂമാന്‍ കോളെജിലെ അധ്യാപകന്റെ കൈവെട്ടിയ കേസില്‍ മുഖ്യ പ്രതികളില്‍ ഒരാളായ യുനുസ് പോലീസ്  പിടിയിലായി.
പോപ്പുലര്‍ ഫ്രണ്ടിന്റെ പ്രവര്‍ത്തകനായ യുനുസ് സംഭവത്തിന്റെ സൂത്രധാരനാണെന്ന് പോലീസ് വെളിപ്പെടുത്തി. ഇയാള്‍ ഉള്‍പ്പെടെ മൂന്നു പ്രതികള്‍ക്കെതിരെ പോലീസ് നേരത്തെ ലുക്ക് ഔട്ട് നോട്ടീസ് പുറപ്പെടുവിച്ചിരുന്നു.
കേസ് അന്വേഷിക്കുന്ന പോലീസ് സംഘത്തിന്റെ യോഗം മൂവാറ്റുപുഴയില്‍ നടക്കുകയാണ്. യോഗത്തിനു ശേഷം യുനീസിന്റെ അറസ്റ്റ് രേഖപ്പെടുത്തുമെന്നാണ് റിപ്പോര്‍ട്ട്.
യുനിസിനെ പാലക്കാട്  വച്ചാണ് പിടികൂടിയതെന്ന് സൂചനയുണ്ട്. സംഭവത്തിനു ശേഷം ബംഗ്ലൂരിലേക്ക് കടന്ന ഇയാള്‍ക്കു വേണ്ടി പൊലീസ് അവിടെയും അന്വേഷണം  നടത്തിയിരുന്നു.
തമിഴ്‌നാട്ടിലെ നാഗൂരില്‍ നിന്ന് പാലക്കാട്ടേക്ക് വരുമ്പോഴായിരുന്നു അറസ്‌റ്റെന്നാണ് റിപ്പോര്‍ട്ട്. ചോദ്യം ചെയ്യലിന് ശേഷം വൈകിട്ട് അഞ്ച് മണിയോടെ ഇയാളുടെ അറസ്റ്റ് രേഖപ്പെടുത്തും.
യൂനസും കേസിലെ മറ്റ് രണ്ട് പ്രതികളും ചേര്‍ന്നാണ് കൃത്യം നടത്താന്‍ പണവും വാഹനം സംഘടിപ്പിച്ചതെന്നാണ് പോലീസിന്റെ നിഗമനം. യൂനസിനൊപ്പമുണ്ടായിരുന്ന മറ്റൊരു പ്രതി പോലീസ് പിടികൂടാന്‍ ശ്രമിക്കുമ്പോള്‍ ഓടിരക്ഷപെട്ടതായും സ്ഥിരീകരിക്കാത്ത റിപ്പോര്‍ട്ടുണ്ട്.
പോപ്പുലര്‍ ഫ്രണ്ടിന്റെ ഡിവിഷന്‍ ഭാരവാഹിയും പരിശീലകനുമായ യൂനസിന്റെ കാറിലാണ് പ്രതികള്‍ രക്ഷപെടാന്‍ ശ്രമിച്ചത്. ഈ കാര്‍ സംഭവം നടന്നതിന്റെ അടുത്ത ദിവസം തന്നെ പോലീസ് കണ്ടെടുത്തിരുന്നു.
മാവേലിക്കര: വഞ്ചിനാട് എക്‌സ്പ്രസില്‍ സ്‌ഫോടകവസ്തു കണ്ടെടുത്ത സംഭവത്തില്‍ സംശയിക്കുന്നയാളുടെ രേഖചിത്രം പുറത്തുവിട്ടു. 6000 ലേറെ പേരില്‍ നിന്നായി ശേഖരിച്ച വിവരങ്ങള്‍ പരിശോധിച്ചാണ് രേഖാചിത്രം തയ്യാറാക്കിയിരിക്കുന്നത്.
ജനറല്‍ കമ്പാര്‍ട്ട്‌മെന്റിലെ 68ാം നമ്പര്‍ സീറ്റിലായിരുന്നു സ്‌ഫോടകവസ്തുക്കളായ നിയോജല്‍, ഫ്യൂസ് വയര്‍ തുടങ്ങിയ പൊതിഞ്ഞുവെച്ച നിലയില്‍ കണ്ടെത്തിയത്. ഇതിന് എതിര്‍വശത്തെ സീറ്റിലിരുന്ന ആളാണ് പൊതി വെച്ചതെന്നും സംശയമുണ്ട്.
രേഖാചിത്രത്തില്‍ പറയുന്ന ഇയാള്‍ക്ക് 35 വയസ്സ് പ്രായം തോന്നിക്കുന്ന 170 സെന്റിമീറ്റര്‍ ഉയരമുണ്ട്. ട്രെയിനുകളില്‍ സഞ്ചരിച്ചും റെയില്‍വേ ഫ്‌ളാറ്റ് ഫോമില്‍ നിന്നുള്ള സ്ഥിരം യാത്രക്കാരില്‍ നിന്നുമാണ് ഇതിനാവശ്യമായ വിവരം ശേഖരിച്ചത്
ഇതേ സീറ്റിലിരുന്ന രണ്ട് സര്‍ക്കാര്‍ ജീവനക്കാരുടെ മൊഴി ആശ്രയിച്ചാണ് അന്വേഷണം നടക്കുന്നത്. കൊച്ചിയില്‍ നിന്നോ കോട്ടയത്തുനിന്നോ കയറിയ ഇയാള്‍ ചെങ്ങന്നൂരില്‍ ഇറങ്ങിയതായി സംശയിക്കുന്നതായും ഇവര്‍ മൊഴി നല്‍കിയിട്ടുണ്ട്. രേഖാചിത്രം തയ്യറായതോടെ പ്രതിയെ കണ്ടുപിടിക്കാന്‍ എളുപ്പത്തില്‍ കഴിയുമെന്നാണ് റെയില്‍വേ പോലീസിന്റെ പ്രതീക്ഷ.
ബാംഗ്ലൂര്‍: ഐടി നഗരത്തില്‍ സമീപഭാവിയില്‍ത്തന്നെ ഓട്ടോറിക്ഷകള്‍ ഇല്ലാതേയ്ക്കും, പകരം റോഡുകളില്‍ ഒഴുകി നടക്കുന്നത് നാനോ കാറുകളായിരിക്കും.
ഓട്ടോകള്‍ക്കു പകരം നാനോ കാറുകള്‍ ഓടിക്കാനാണ് കര്‍ണാടക സര്‍ക്കാറിന്റെ പദ്ധതി. ഇതിനായി 10,000 നാനോ കാറുകള്‍ വാങ്ങുന്ന കാര്യം സര്‍ക്കാറിന്റെ സജീവപരിഗണനയിലാണെന്ന് ഗതാഗത മന്ത്രി ആര്‍ അശോക പറഞ്ഞു.
നാനോ ഓടിക്കിട്ടുന്ന വരുമാനത്തെ 40 60 എന്ന അനുപാതത്തില്‍ വിഭജിയ്ക്കും. ഇതില്‍ 40ശതമാനം സര്‍ക്കാറിനും, 60ശതമാനം ഡ്രൈവര്‍ക്കും ലഭിയ്ക്കും.
കാറുകള്‍ സ്വന്തം നിലയില്‍ വിലയ്ക്കുവാങ്ങുക അല്ലെങ്കില്‍ ഇതിനായി ലോണ്‍ എടുക്കുക എന്നിങ്ങനെ രണ്ടുമാര്‍ഗങ്ങളാണത്രേ സര്‍ക്കാറിന് മുന്നിലുള്ളത്.
ഓട്ടോയില്‍ നിന്നും യാത്ര നാനോയിലേയ്ക്ക് മാറുമ്പോള്‍ യാത്രാക്കൂലി എന്താവുമെന്ന ചോദ്യം സ്വാഭാവികമായും ഉയരും. എന്നാല്‍ ഓട്ടോക്കൂലിയും നാനോക്കൂലിയും തമ്മില്‍ വ്യത്യസാമൊന്നുമുണ്ടാകില്ലെന്നാണ് മന്ത്രി പറയുന്നത്.
നഗരത്തിലെ ഓട്ടോകള്‍ ഇപ്പോഴത്തെ ജനസംഖ്യയ്ക്ക് മതിയാവുന്നില്ലെന്നുള്ള പരാതികള്‍ നാലുപാടുനിന്നും ഉയരുന്നുണ്ട്, പുതിയ പദ്ധതി നിലവില്‍ വന്നാല്‍ ഈ പ്രശ്‌നത്തെ ഒരു പരിധിവരെ മറികടക്കാന്‍ കഴിയും- മന്ത്രി പറഞ്ഞു.
കൂട്ടിയിടിച്ച് 52 പേര്‍ മരിച്ചു
കൊല്‍ക്കത്ത: പശ്ചിമ ബംഗാളിലെ ബിര്‍ഭും ജില്ലയിലെ സയിന്തിയ സ്‌റ്റേഷനില്‍ തീവണ്ടികള്‍ കൂട്ടിയിടിച്ച് 52 പേര്‍ മരിച്ചു. മരിച്ചവരില്‍ 39 പുരുഷന്മാരും എട്ട് സ്ത്രീകളും രണ്ട് കുട്ടികളുമുള്‍പ്പെടുന്നു. 170 ഓളം പേര്‍ക്ക് പരിക്കേറ്റു. ഇതില്‍ പലരുടേയും നില ഗുരുതരമാണ്.
49പേരുടെ മൃതദേഹങ്ങള്‍ ഇതുവരെ കണ്ടെടുത്തിട്ടുണ്ട്. മരണസംഖ്യ ഇനിയും ഉയര്‍ന്നേക്കുമെന്നാണ് റിപ്പോര്‍ട്ടുകള്‍ നല്‍കുന്ന സൂചന.
പരിക്കേറ്റവരെ സയിന്തിയയിലേയും സുരിയിലേയും വിവിധ ആസ്പത്രികളില്‍ പ്രവേശിപ്പിച്ചു. അപകടത്തെത്തുടര്‍ന്ന് ഇതുവഴിയുള്ള നിരവധി തീവണ്ടികള്‍ റദ്ദാക്കി. രക്ഷാപ്രവര്‍ത്തനം ഇപ്പോഴും തുടരുകയാണ്.
റയില്‍വേ മന്ത്രി മമതാ ബാനര്‍ജി സംഭവസ്ഥലത്തേക്ക് തിരിച്ചിട്ടുണ്ട്. കോല്‍ക്കത്തയില്‍ നിന്നും 191 കിലോമീറ്റര്‍ അകലെയാണ് അപകടം നടന്ന സയിന്തിയ സ്‌റ്റേഷന്‍.
ഭഗല്‍പ്പൂര്‍റാഞ്ചി വനാഞ്ചല്‍ എക്‌സ്പ്രസില്‍ പിന്നില്‍ നിന്നും വന്ന ഉത്തര്‍ബംഗാ എക്‌സ്പ്രസ് ഇടിച്ചാണ് അപകടമുണ്ടായത്. തിങ്കളാഴ്ച പുലര്‍ച്ചെ രണ്ടുമണിയോടെയാണ് അപകടം നടന്നത്.
പുറപ്പെടാന്‍ തയ്യാറായി നാലാം നമ്പര്‍ പ്ലാറ്റ്‌ഫോമില്‍ കിടക്കുകയായിരുന്ന വനാഞ്ചല്‍ എക്‌സപ്രസിന്റെ പിന്നില്‍ ന്യൂകുച്ച്ബഹറില്‍ നിന്നും സിയല്‍ധയിലേക്ക് പോവുകയായിരുന്ന ഉത്തര്‍ബംഗാ എക്‌സ്പ്രസ് ഇടിക്കുകയായിരുന്നു.
അപകടത്തില്‍ വനാഞ്ചല്‍ എക്‌സ്പ്രസിന്റെ ലഗേജ് വാനും രണ്ട് ജനറല്‍ കോച്ചുകളുമുള്‍പ്പെടെ മൂന്ന് ബോഗികള്‍ പൂര്‍ണ്ണമായും തകര്‍ന്നു. ഇടിയുടെ ആഘാതത്തില്‍ ഒരു കോച്ച് സ്‌റ്റേഷനിലെ മേല്‍പ്പാലത്തിന് മുകളിലേക്ക് തെറിച്ചുപോയി.
ഉത്തര്‍ബംഗാ എക്‌സ്പ്രസിന്റെ ഡ്രൈവറും അസിസ്റ്റന്റ് െ്രെഡവറും വനാഞ്ചല്‍ എക്‌സ്പ്രസിന്റെ ഗാര്‍ഡും മരിച്ചവരില്‍ ഉള്‍പ്പെടുന്നു.
സയിന്തിയ സ്‌റ്റേഷനില്‍ പുലര്‍ച്ചെ 1.38 ന് എത്തി 1.39 ന് പുറപ്പെടേണ്ട ഉത്തര്‍ബംഗ എക്‌സ്പ്രസ് സ്‌റ്റേഷനില്‍ അമിതവേഗത്തിലാണ് എത്തിയതെന്നാണ് സൂചന. ശനിയാഴ്ച രാത്രി 8.54 ന് പുറപ്പെടേണ്ട വനാഞ്ചല്‍ എക്‌സ്പ്രസ് അഞ്ച് മണിക്കൂര്‍ വൈകി യാത്ര തിരിക്കുന്നതിനിടെയാണ് അപകടമുണ്ടായത്
ലണ്ടന്‍: മുട്ടയാണോ കോഴിയാണോ ആദ്യമുണ്ടായത്? സംശയിക്കേണ്ട കോഴി തന്നെയാണ് ആദ്യമുണ്ടായതെന്ന് ശാസ്ത്രജ്ഞര്‍. തലമുറകളെ കുഴക്കിയ ഈ ചോദ്യത്തിന് ഉത്തരം കണ്ടെത്തിയിരിക്കുന്നത് ഷെഫീല്‍ഡ്, വാര്‍വിക് സര്‍വകലാശാലകളിലെ ശാസ്ത്ര സംഘമാണ്.
കോഴി മുട്ടത്തോടില്‍ നിന്നാണ് ഇത് സംബന്ധിച്ച് ഇവര്‍ക്ക് തെളിവുകള്‍ ലഭിച്ചതത്രേ. മുട്ടത്തോടിന്റെ സൃഷ്ടിയ്ക്ക് ഒഴിച്ചുകൂടാനാവാത്ത വസ്തുവാണ് ഓവോക്ലെയ്ഡിന്‍ (ഒസി-17) എന്ന പ്രോട്ടീന്‍. ഇതാകാട്ടെ പിടക്കോഴിയുടെ അണ്ഡകോശത്തിലാണ് കാണപ്പെടുന്നത്. അപ്പോള്‍ പിന്നെ മുട്ടയുടെ അവകാശി പിടക്കോഴിയല്ലേ. ശാസ്ത്രജ്ഞന്‍മാരുടെ കണ്ടുപിടുത്തം ഇതാണ്. ഹെക്ടര്‍ എന്ന നൂതന കമ്പ്യൂട്ടറിന്റെ സഹായത്തോടെയാണു ശാസ്ത്രസംഘം ഈ കണ്ടുപിടിത്തം നടത്തിയത്.
മുട്ടയെ വെട്ടിച്ച് കോഴി തന്നെ വിജയിച്ചെങ്കിലും ഇപ്പോഴും ഒരു ചോദ്യം ബാക്കി നില്‍ക്കുന്നു, ആദ്യത്തെ മുട്ടയിട്ട പിടക്കോഴി എങ്ങനെയുണ്ടായി? അതിനവര്‍ ഉത്തരം പറയുന്നില്ല!
പട്‌ന: ഹിന്ദു മതവികാരം വ്രണപ്പെടുത്തിയെന്ന് ആരോപിക്കുന്ന കേസില്‍ കോണ്‍ഗ്രസ് അധ്യക്ഷ സോണിയ ഗാന്ധിക്ക് മുസാഫര്‍പൂര്‍ അഡീഷണല്‍ സെഷന്‍സ് കോടതി സമന്‍സ് അയച്ചു.
പാര്‍ട്ടി പോസ്റ്ററില്‍ സോണിയയെ ദുര്‍ഗ്ഗാ ദേവിയായി ചിത്രീകരിച്ചതിനെതിരെ നല്‍കിയ കേസിലാണ് സമന്‍സ്. യുപിയിലെ മൊറാദാബാദിലെ പാര്‍ട്ടി ഓഫീസില്‍ 2007 ല്‍ ആണ് സോണിയയെ ദുര്‍ഗ്ഗയായി ചിത്രീകരിച്ച പോസ്റ്റര്‍ പ്രദര്‍ശിപ്പിച്ചത്.
ഇതേ വര്‍ഷം തന്നെ മധ്യ പ്രദേശില്‍ നടന്ന ഒരു പാര്‍ട്ടി ചടങ്ങില്‍ സോണിയയെ ഝാന്‍സി റാണിയായി ചിത്രീകരിച്ച പോസ്റ്റര്‍ പ്രദര്‍ശിപ്പിച്ചതും വിവാദമായിരുന്നു.
സോണിയ നേരിട്ടോ സോണിയയുടെ അഭിഭാഷകനോ ജൂലൈ 29 ന് ഹാജരാവാനാണ് കോടതി നിര്‍ദ്ദേശിച്ചിരിക്കുന്നത്.
സോണിയയ്ക്ക് ഒപ്പം ഇതേ കേസില്‍ ഇതേദിവസം ഹാജരാവണമെന്ന് ആവശ്യപ്പെട്ട് യുപി കോണ്‍ഗ്രസ് അധ്യക്ഷ റീത്ത ബഹുഗുണ ജോഷിക്കും മുറാദബാദ് കോണ്‍ഗ്രസ് അധ്യക്ഷനും കോടതി സമന്‍സ് അയച്ചിട്ടുണ്ട്.
മുതിര്‍ന്ന അഭിഭാഷകനായ സുധീര്‍ കുമാര്‍ ഓജയാണ് പരാതി സമര്‍പ്പിച്ചിരിക്കുന്നത്. ഒരു ഹിന്ദി പത്രത്തില്‍ അച്ചടിച്ചു വന്ന ചിത്രം ഹിന്ദു മതവികാരത്തെ വ്രണപ്പെടുത്തിയെന്നും ഹിന്ദു സമൂഹത്തെ അപമാനിക്കാന്‍ വേണ്ടിയാണ് ഇത്തരമൊരു ചിത്രം പാര്‍ട്ടി ഓഫീസിലും മറ്റും പ്രദര്‍ശിപ്പിച്ചത് എന്നും ഓജ തന്റെ പരാതിയില്‍ പറയുന്നു
തിരുവനന്തപുരം: തിരഞ്ഞെടുപ്പില്‍ സ്വതന്ത്രസ്ഥാനാര്‍ത്ഥികള്‍ക്ക് വോട്ട് ചെയ്യരുതെന്ന കെസിബിസി നിര്‍ദ്ദേശം ബാലിശമാണെന്ന് സിപിഎം സംസ്ഥാന സെക്രട്ടറി പിണറായി വിജയന്‍.
ഇടതുപക്ഷത്തോടെ ക്രൈസ്തവ സഭ കാണിയ്ക്കുന്ന അകല്‍ച്ച ആവശ്യമില്ലാത്തതാണെന്നും ഈ നിലപാടുകൊണ്ട് സമൂഹത്തിനുണ്ടാകുന്ന പ്രത്യാഘാതങ്ങള്‍ അവര്‍ തിരിച്ചറിയുന്നില്ലെന്നും അദ്ദേഹം പറഞ്ഞു.
മതവും രാഷ്്ട്രീയവും രണ്ടും രണ്ടാണ്. മതം രാഷ്ട്രീയത്തിലിടപെടരുത്. ന്യൂനപക്ഷങ്ങളുടെ പ്രശ്‌നത്തിനൊപ്പം ഇടതുപക്ഷം എന്നും നിലകൊണ്ടിട്ടുണ്ട്. ഇപ്പോഴും അതുതന്നെയാണ് ഇടതിന്റെ നയം- പിണറായി വ്യക്തമാക്കി.
ചോദ്യപേപ്പര്‍ വിവാദവുമായി ബന്ധപ്പെട്ട് അധ്യാപകന്റെ കൈ വെട്ടിയ സംഭവത്തില്‍ പോപ്പുലര്‍ ഫ്രണ്ടിന്റെ പേര് പറയാന്‍ യു ഡി എഫ് നേതാക്കള്‍ എന്തുകൊണ്ട് മടിക്കുന്നുവെന്ന് അദ്ദഹം ചോദിച്ചു.
അധ്യാപകന്റെ കൈ വെട്ടിയതിന് പിന്നില്‍ പ്രവര്‍ത്തിച്ചവരെ അമര്‍ച്ച ചെയ്യണമെന്ന് യു ഡി എഫ് നേതാക്കള്‍ ആവശ്യപ്പെടുന്നു. എന്നാല്‍, എന്തുകൊണ്ടാണ് പോപ്പുലര്‍ ഫ്രണ്ടിന്റെ പേര് പറയാന്‍ യു ഡി എഫ് നേതാക്കള്‍ മടിക്കുന്നു-പിണറായി ചോദിച്ചു.
എന്‍ ഡി എഫ് പൂര്‍ണ്ണമായും ഒരു ഭീകരസംഘടനയാണ്. ആരാധനാലയങ്ങളെ വിധ്വംസക പ്രവര്‍ത്തനങ്ങള്‍ക്കായി ഉപയോഗിക്കുന്നത് ന്യൂനപക്ഷ വിഭാഗത്തിലുള്ള മഹാഭൂരിപക്ഷം പേരും എതിര്‍ക്കുകയാണെന്നും പിണറയി പറഞ്ഞു.
കഴിഞ്ഞ ദിവസം, മൂവാറ്റുപുഴയില്‍ ടി ജെ ജോസഫിന്റെ കൈ വെട്ടിയ സ്ഥലം സന്ദര്‍ശിച്ച ശേഷം മാധ്യമ പ്രവര്‍ത്തകരോട് സംസാരിക്കവേ യു ഡി എഫ് സംഘം പോപ്പുലര്‍ ഫ്രണ്ടിന്റെ പേര് പരാമര്‍ശിച്ചിരുന്നില്ല. ഇതിന് എതിരെയായിരുന്നു പിണറായിയുടെ വിമര്‍ശനം
ദില്ലി: ഒടുവില്‍ രൂപയ്ക്കും ചിഹ്നമായി. ഡോളറിനും, പൗണ്ടിനും ഉള്ളപോലെ രൂപയ്ക്ക് ഉപയോഗിയ്ക്കേണ്ട അടയാളം തിരഞ്ഞെടുത്തത് പ്രത്യേക ജൂറിയാണ്. മുംബൈ ഐ ഐ ടുയിലെ ബിരുദാന്തര വിദ്യാര്‍ത്ഥിയായ ഡി ഉദയകുമാറിന്റേതാണ് ഈ അടയാളം. മന്ത്രിസഭയുടെ അംഗീകാരവും ഇതിന് ലഭിച്ചുകഴിഞ്ഞു.
ദേവനാഗരി അക്ഷരമാലയിലെ 'ര' (र) എന്ന അക്ഷരത്തിനും ഇംഗ്ലീഷിലെ 'R' എന്ന അക്ഷരത്തിന്റെ ആദ്യ വര മാറ്റിയതിനും സമാനമായ രൂപത്തില്‍ കുറുകേ ഒരു വര ചേര്‍ത്തതാണ് ഈ അടയാളം. ഒട്ടേറെ പേര്‍ നല്‍കിയ അടയാളങ്ങളില്‍ നിന്ന് അഞ്ചെണ്ണം തിരഞ്ഞെടുത്തിരുന്നു. അതില്‍ ഒന്നാണ് ജൂറി അവസാനമായി തിരഞ്ഞെടുത്തത്. ഈ അഞ്ചെണ്ണത്തില്‍ തലശ്ശേരിക്കാരനായ അദ്ധ്യാപകന്‍ കെ കെ ഷിബിന്‍ നല്‍കിയ ഡിസൈനും ഉണ്ടായിരുന്നു.
കഴിഞ്ഞ ബജറ്റിലാണ് രൂപയ്ക്ക് അടയാളമുണ്ടാക്കാന്‍ തീരുമാനിച്ചതായി ധനമന്ത്രി പ്രണബ് മുഖര്‍ജി പ്രഖ്യാപിച്ചത്. തിരഞ്ഞെടുക്കുന്ന അടയാളം രൂപം നല്‍കിയ ആള്‍ക്ക് രണ്ടര ലക്ഷം രൂപ കിട്ടും.
ധോണിക്ക് 200 കോടിയുടെ കരാര്‍
ന്യൂദല്‍ഹി: ഇന്ത്യന്‍ ക്രിക്കറ്റ് ടീം നായകന്‍ മഹേന്ദ്ര സിങ് ധോണി റെക്കോര്‍ഡ് തുകക്ക് കരാര്‍ ഒപ്പിട്ടു. പരസ്യക്കരാറുകള്‍ ഉള്‍പ്പെടെ ധോണിയുടെ രണ്ടു വര്‍ഷത്തെ കാര്യങ്ങള്‍ നോക്കി നടത്തുന്നതിന് റിതി സ്‌പോര്‍ട്‌സ് മാനേജ്‌മെന്റും മൈല്‍ഡ് സ്‌കേപ്‌സും ചേര്‍ന്ന് 200 കോടി രൂപക്കാണ് ധോണിയുമായി കരാറിലെത്തിയത്. ഇന്ത്യന്‍ ബാറ്റ്‌സ്മാന്‍ സചിന്‍ ടെണ്ടുല്‍കര്‍ നേരത്തേ ഐകോണിക്‌സ് മാനേജ്‌മെന്റുമായി മൂന്നു വര്‍ഷത്തേക്ക് 180 കോടി രൂപക്കുണ്ടാക്കിയ കരാറാണ് ധോണി മറികടന്നത്. രാജ്യത്തെ ഏറ്റവും സമ്പന്നനായ കായിക താരങ്ങളില്‍ ഒരാളായ ധോണിക്ക് ഇപ്പോള്‍ 22 കമ്പനികളുമായി കരാറുണ്ട്. ലോക പ്രശസ്ത കമ്പനികളുടെ ബ്രാന്‍ഡ് അംബാസഡറായ ഇന്ത്യന്‍ നായകന്‍, തന്റെ കല്യാണത്തിരക്കുകള്‍ക്കിടയിലാണ് കഴിഞ്ഞയാഴ്ച റിതി ഗ്രൂപ്പുമായി ധാരണയിലെത്തിയത്. ഇക്കാര്യം കമ്പനിയുടെ ജനറല്‍ മാനേജര്‍ സഞ്ജയ് പാണ്ഡെ സ്ഥിരീകരിച്ചു. വര്‍ഷത്തില്‍ 47 കോടി രൂപ വരുമാനമുള്ള ധോണിയാണ് ലോകത്തിലെ ഏറ്റവും ധനികനായ ക്രിക്കറ്റ് താരമെന്ന് കഴിഞ്ഞവര്‍ഷം ഫോബ്‌സ് നടത്തിയ പഠനം വെളിപ്പെടുത്തിയിരുന്നു.
ദില്ലി: വിപണിയിലെത്തിച്ച് ഒരു വര്‍ഷം പിന്നിട്ടിട്ടും പത്തു രൂപ നാണയങ്ങള്‍ വേണ്ടത്ര ലഭ്യമല്ലെന്ന് റിപ്പോര്‍ട്ടുകള്‍. പത്തു രൂപ നോട്ടിനു പകരമായാണ് സ്വര്‍ണനിറത്തിലുള്ള വളയവുമായി എട്ടു ഗ്രാം ഭാരം വരുന്ന നാണയം ആര്‍ബിഐ ഇറക്കിയത്. എട്ടു കോടി നാണയങ്ങളാണ് ആര്‍ബിഐ കഴിഞ്ഞ വര്‍ഷം പുറത്തിറക്കിയത്.
പക്ഷേ വിപണിയില്‍ ഇപ്പോഴും വളരെ അപൂര്‍വമായേ ഈ നാണയം ലഭിയ്ക്കാറുള്ളു. നാണയം കൈയ്യില്‍ വരുന്നവര്‍ മിക്കവാറും കൗതുകപൂര്‍വം ഇതു സൂക്ഷിച്ചുവയ്ക്കുന്നതാണ് ക്ഷാമത്തിന് കാരണമെന്നാണ് സൂചന.
നാണയത്തിന്റെ ഒളിച്ചുകളിയെപ്പറ്റി വിദഗ്ധരുടെ ഇടയില്‍ത്തന്നെ പലവിധ അഭിപ്രായങ്ങളുണ്ട്. നാണയം പ്രചരിച്ചു വരികയാണെന്ന് ഒരു കൂട്ടര്‍ പറയുമ്പോള്‍ ജനങ്ങള്‍ നോട്ടിനോടു താത്പര്യം കാണിക്കുന്നതാണ് നാണയം ലഭ്യമല്ലാത്തതിന് കാരണമായി മറ്റുള്ളവര്‍ പറയുന്നത്.
വിപണിയില്‍ ആവശ്യത്തിനു പത്തു രൂപ നാണയങ്ങളുണ്ടെന്നും ഇതിന്റെ പ്രചാരത്തിന് സമയമെടുക്കുമെന്നുമാണ് ആര്‍ബിഐ അധികൃതരുടെ വിശദീകരണം.
റിസര്‍വ് ബാങ്ക് പുതിയ വായ്പാ നയം പ്രഖ്യാപിച്ചു
മുംബൈ: പണപ്പെരുപ്പവും വിലക്കയറ്റവും പിടിച്ചു നിര്‍ത്തുന്നതിന് വേണ്ടി ബാങ്ക് വായ്പാ നിരക്കുകളില്‍ 0.25% വര്‍ദ്ധന വരുത്തിക്കൊണ്ട് റിസര്‍വ് പുതിയ വായ്പാ നയം പ്രഖ്യാപിച്ചു.
റിപ്പോ, റിവേഴ്‌സ് റിപ്പോ, കരുതല്‍ ധനാനുപാത നിരക്കുകള്‍ കാല്‍ ശതമാനം വീതം വര്‍ദ്ധിപ്പിച്ചിട്ടുണ്ട്. റിപ്പോ നിരക്ക് നിലവിലുള്ള അഞ്ചു ശതാനമനത്തില്‍ നിന്ന് 5.25 ശതമാനമാക്കി ഉയര്‍ത്തി. റിവേഴ്‌സ് റിപ്പോ നിരക്ക് 3.5 ശതമാനത്തില്‍ നിന്ന് 3.75 ശതമാനാക്കി.
ക്യാഷ് റിസര്‍വ് നിരക്ക് നിവലിലെ 5.75 ശതമാനത്തില്‍ നിന്ന് ആറ് ശതമാനമാക്കി ഉയര്‍ത്തി. ഇതുവഴി 12,500 കോടി രൂപ വിപണിയില്‍ നിന്നും പിന്‍വലിക്കപ്പെടുമെന്നാണ് ആര്‍ബിഐ കരുതുന്നത്. കഴിഞ്ഞ മാസം റിപ്പോ, റിവേഴ്‌സ് റിപ്പോ നിരക്കുകള്‍ കാല്‍ ശതമാനം വര്‍ദ്ധിപ്പിച്ചിരുന്നു. രൂക്ഷമായ വിലക്കയറ്റവും, പണപ്പെരുപ്പം രണ്ടക്കത്തിലെത്തി നില്‍ക്കുന്നതുമാണ് നിരക്കുകള്‍ വര്‍ദ്ധിപ്പിക്കാന്‍ റിസര്‍വ്ബാങ്കിനെ പ്രേരിപ്പിച്ചത്. പുതുക്കിയ സി.ആര്‍.ആര്‍ നിരക്ക് ഏപ്രില്‍ 24 മുതല്‍ നിലവില്‍ വരും.
മദ്യലഹരിയില്‍ സ്കൂട്ടറില്‍ യുവതിചാരുംമൂട്: മദ്യലഹരിയില്‍ സ്‌കൂട്ടര്‍ ഓടിച്ചുവന്ന യുവതി അരമണിക്കൂറോളം ഗതാഗതം സ്തംഭിപ്പിച്ചു. സ്‌കൂള്‍ ഗുഡ്‌സ് ഓട്ടോയില്‍ ഇടിച്ചതോടെ റോഡില്‍ നാടകീയ രംഗങ്ങള്‍ അരങ്ങേറി.
സംഭവമറിഞ്ഞ പൊലീസ് സ്ഥലത്തെത്തി യുവതിയെ കസ്റ്റഡിയിലെടുത്ത് വൈദ്യപരിശോധനയ്ക്ക് വിധേയയാക്കി.
മദ്യപിച്ച് വാഹനമോടിച്ച് പ്രശ്‌നമുണ്ടാക്കിയതിന് യുവതിയുടെ പേരില്‍ നൂറനാട് പൊലീസ് കേസെടുത്തു. നഗരത്തിലെ ഒരു കടയില്‍ ജീവനക്കാരിയായായ യുവതി ശൂരനാട് സ്വദേശിനിയാണ്.
ചാരുംമൂട്, താമരക്കുളം റോഡില്‍ വ്യാഴാഴ്ച വൈകുന്നേരം ആറോടെയാണ് യുവതി മദ്യലഹരിയില്‍ ഗതാഗതതടസം സൃഷ്ടിച്ചത്.
ചുനക്കരയില്‍ ബൈക്ക് യാത്രക്കാരെ ഇടിച്ചിട്ട ശേഷം സ്‌കൂട്ടര്‍ നിര്‍ത്താതെ ഓടിച്ചുപോന്ന ഇവര്‍ ചാരുംമൂട് ജംഗ്ഷനു തെക്കുവശത്തെ ബാറിനു മുമ്പില്‍ വച്ച് ഓട്ടോയിലും സ്‌കൂട്ടര്‍ ഇടിച്ചു.
ഓട്ടോഡ്രൈവറെ കൈയേറ്റം ചെയ്യാനും യുവതി ശ്രമിച്ചു. റോഡില്‍ തടിച്ചുകൂടിയ നാട്ടുകാരേയും യുവതി അസഭ്യം പറഞ്ഞു
ഐ.പി.എല്‍:ബിസിസിഐക്കെതിരെ ലളിത് മോഡി നല്‍കിയ ഹര്‍ജി ഹൈക്കോടതി തള്ളി.
മുംബൈ: ബിസിസിഐയുടെ അച്ചടക്ക നടപടികള്‍ക്കെതിരേ ലളിത് മോഡി നല്‍കിയ ഹര്‍ജി മുംബൈ ഹൈകോടതി തള്ളി. ഐപി എല്‍ കമ്മിഷണര്‍ സ്ഥാനത്ത് നിന്ന് ലളിത് മോഡി ഇപ്പോള്‍ സസ്പന്‍ഷനിലാണ്.
ജൂലൈ 16ന് ചേരുന്ന ബി സി സി ഐ അച്ചടക്ക സമിതിയ്ക്ക് മുമ്പാകെ ഹാജരാകാന്‍ കോടതി മോഡിയ്ക്ക് നിര്‍ദ്ദേശം നല്‍കിയിട്ടുണ്ട്. അച്ചടക്ക സമിതിയ്ക്ക് മുമ്പെ ഹാജരാകുന്നത് സ്റ്റെ ചെയ്യാനാണ് കഴിഞ്ഞ ആഴ്ച മോഡി ഹൈകോടതിയെ സമീപിച്ചത്. തന്റെ കേസ് കേള്‍ക്കാനായി പ്രത്യേക പാനല്‍ രൂപീകരിയ്ക്കണമെന്നും കോടതിയില്‍ മോഡി ആവശ്യപ്പെട്ടിരുന്നു. ഇതും കോടതി തള്ളുകയാണുണ്ടായത്.
അരുണ്‍ ജെറ്റ്ലെ, ജോതിരാദിത്യ സിന്ധ്യ, ചിരായു അമീന്‍ എന്നിവരടങ്ങിയ അച്ചടക്ക സമിതിയ്ക്ക് മുമ്പാകെയാണ് ലളിത് മോഡി ഹാജരാകേണ്ടത്. സസ്പന്‍ഷനിലായിരിയ്ക്കുന്ന മോഡിയെ ഐ പി എല്‍ കമ്മിഷണര്‍ സ്ഥാനത്ത് നിന്ന് തന്നെ ബിസിസിഐ മാറ്റുമെന്നാണ് കരുതുന്നത്
ജര്‍മ്മനി : ലോകപ്പിന് പിന്നാലെ പോള്‍ നീരാളിയും സ്‌പെയിനിലേക്ക്. ജര്‍മ്മനിയിലെ സീ ലൈഫ് അക്വേറിയത്തില്‍ വസിയ്ക്കുന്ന പോളിനെ മാഡ്രിസ് സൂവിന് കൈമാറാനാണ് ആലോചനകള്‍ നടക്കുന്നത്.
പോളിനെ ഇത്രയും നാളും പരിപാലിച്ച ജര്‍മനിയിലെ ഓബര്‍ഹൗസനിലെ സീലൈഫ് അക്വേറിയത്തിന് ധനഹായം നല്‍കിയാണ് സ്‌പെയിന്‍ പോളിനെ ഏറ്റെടുക്കാനുള്ള ശ്രമങ്ങള്‍ നടത്തുന്നതെന്നാണ് റിപ്പോര്‍ട്ടുകള്‍.
ലോകകപ്പിനെ എട്ടു മത്സരങ്ങളുടെ ഫലം കൃതമായി പ്രവചിച്ചാണ് പോള്‍ ലോക ശ്രദ്ധ പിടിച്ചുപറ്റിയത്. ഫൈനലില്‍ സ്‌പെയിന്‍ കപ്പടിയ്ക്കുമെന്ന് പ്രവചിയ്ക്കുകയും അത് യാഥാര്‍ത്ഥ്യമാവുകയും ചെയ്തതോടെ പോള്‍ സ്‌പെയിനിലെ സൂപ്പര്‍ ഹീറോ ആയി മാറിയിരുന്നു.
നേരത്തെ നീരാളിയെ സ്വന്തമാക്കാന്‍ സ്‌പെയിനിലെ ചില വ്യാപാരികള്‍ ശ്രമിച്ചിരുന്നു. വടക്കു പടിഞ്ഞാറന്‍ സ്‌പെയിനിലെ ഒറെന്‍സില്‍ ആഗസ്റ്റില്‍ നടക്കുന്ന കടല്‍ ജീവികളുടെ പ്രദര്‍ശനത്തിന്റെ ചിഹ്നമായി പോളിനെ ഉപയോഗിക്കാമെന്ന കണക്കുക്കൂട്ടലില്‍ 18 ലക്ഷംരൂപ ( 30,000 യൂറോ) വരെ പോളിന് വ്യപാരികള്‍ വില പറഞ്ഞിരുന്നു. എ്ന്നാല്‍ ഈ വമ്പന്‍ വാഗ്ദാനം അക്വേറിയം അധികൃതര്‍ തള്ളിയിരുന്നു.
ഇതിന് പിന്നാലെയാണ് പോളിനെ ഏറ്റെടുക്കാന്‍ സ്‌പെയിന്‍ സര്‍ക്കാര്‍ തന്നെ രംഗത്തിറങ്ങിയത്. ഒറെന്‍സ് മേയര്‍ കാര്‍ലോസ് മോന്റെസാണ് പോളിനെ സ്‌പെയിനിലേക്കു കൊണ്ടു വരാനുള്ള ആശയം മുന്നോട്ടുവെച്ചത്.
മദനിയുടെ മുന്‍കൂര്‍ ജാമ്യാപേക്ഷ വീണ്ടും മാറ്റിവച്ചു
ബാംഗ്ലൂര്‍: ബാംഗ്ലൂര്‍ സ്‌ഫോടനക്കേസില്‍ പിഡിപി നേതാവ് അബ്ദുള്‍ നാസര്‍ മദനി നല്‍കിയ മുന്‍കൂര്‍ ജാമ്യാപേക്ഷ വീണ്ടും മാറ്റിവച്ചു. ജൂലൈ 22ന് വ്യാഴാഴ്ച ഹര്‍ജി വീണ്ടും പരിഗണിയ്ക്കും.
ഹര്‍ജിക്കെതിരെ പ്രോസിക്യൂഷന് തടസവാദങ്ങളുണ്ടെങ്കില്‍ അത് വിശദീകരിക്കുന്നതിന് സമയം അനുവദിക്കാനായാണ് കേസ് മാറ്റിയത്.
എതിര്‍ സത്യവാങ്മൂലം സമര്‍പ്പിക്കാന്‍ പ്രോസിക്യൂഷന് ഹൈക്കോടതി ഒരാഴ്ചത്തെ സമയം അനുവദിച്ചു. ജസ്റ്റിസ് എന്‍. ആനന്ദയാണ് ഹര്‍ജി പരിഗണിച്ചത്.
മദനിയുടെ യാത്രാരേഖകള്‍ സംബന്ധിച്ച് കേരള പോലീസിന്റെ കൈവശമുള്ള രേഖകള്‍ പരിഗണിച്ച് മുന്‍കൂര്‍ ജാമ്യം നല്‍കണമെന്നായിരുന്നു ഹര്‍ജിയിലെ വാദം.
നിയമവിരുദ്ധമായി സംഘംചേര്‍ന്ന് ഗൂഢാലോചന നടത്തിയെന്ന് ആരോപിക്കുന്ന കുറ്റം അടിസ്ഥാനമില്ലാത്തതാണെന്ന് പ്രതിഭാഗം അഭിഭാഷകന്‍ കോടതിയെ ബോധിപ്പിച്ചു.
ഈ വകുപ്പിന്മേല്‍ ഒരാളെ പ്രതിചേര്‍ക്കുമ്പോള്‍ സംസ്ഥാന സര്‍ക്കാരിന്റെ മുന്‍കൂര്‍ അനുമതി വാങ്ങിയിട്ടില്ലെന്നും പ്രതിഭാഗം വാദിച്ചു.
കഴിഞ്ഞ തിങ്കളാഴ്ചയാണ് മദനിയുടെ അഭിഭാഷകന്‍ പി.ഉസ്മാന്‍ ഹൈക്കോടതിയില്‍ വീണ്ടും ജാമ്യഹര്‍ജി നല്‍കിയത്
Share this video :
« Prev Video Next Video » Home
►  Oct 2014 (551)
►  Sep 2014 (493)
►  Aug 2014 (502)
►  Jul 2014 (602)
►  Jun 2014 (729)
►  May 2014 (721)
►  Apr 2014 (671)
►  Mar 2014 (783)
►  Feb 2014 (741)
►  Jan 2014 (865)
►  Dec 2013 (843)
►  Nov 2013 (653)
►  Oct 2013 (565)
►  Sep 2013 (448)
►  Aug 2013 (411)
►  Jul 2013 (323)
►  Apr 2013 (3)
►  Feb 2013 (7)
►  Jan 2013 (12)
►  Sep 2011 (1)
►  Aug 2011 (1)
►  Jul 2011 (22)
►  Jun 2011 (19)
►  May 2011 (36)
►  Apr 2011 (36)
►  Mar 2011 (52)
►  Feb 2011 (12)
►  Jan 2011 (26)
►  Dec 2010 (75)
►  Nov 2010 (77)
►  Oct 2010 (39)
►  Sep 2010 (17)
►  Aug 2010 (1)
▼  Jul 2010 (5)
LATEST MOVIES COLLECTION REPORT
Watch New Western Hair Style
Karayilekku Oru Kadal Dooram
Malarvadi Arts Club 2010
Mummy & Me 2010
In Ghost House Inn 2010
COMEDYUM MIMICSUM PINNE NJANUM
Karyasthan 2010 Malayalam Movie Watch Online Full Movie
Director :   Thomson Release Date   :   05 Nov 2010 Genre :   Drama Language :   Malayalam Cast :   Dileep, Madhu,   Salim   Kumar, G.K...
Watch Actress Kavya Madhavan Exclusive Photo Gallery
Malayalam Actress Kavya Madhavan rare photo gallery|New photos of Kavya Madhavan updated|Kavya madhavan personal photos|Kavya Madhavan hot ...
Kanyakumari Express 2010 Malayalam Movie Watch Online
Kanyakumari Express 2010 Malayalam Movie Watch Online Informations : Director :   T S Suresh Babu Release Date :   19 Nov 2010 Genre :...
PAPPI APPACHA 2010 MALAYALAM WATCH MOVIE ONLINE
Genres : Comedy, Drama, Family, Romance Language : Malayalam Released on : 2010-04-14 Duration : 2.3 Hours Director : Mamas Chandran ...
Actress Kaveri[Kalyani] Photo Gallery
Southindian actress kaveri,Malayalam Actress   Kaveri Photos,tamil Actress kaveri Photos, Telugu Actress Kalyani Photos,Actress Kalyan...
Actress Asha Sarath with Family
Malayalam Serial Actress Asha Sarath Latest Stills|Kumkumapoovu Actress Asha Sarath Photos|Actress Asha Sarath with her family|latest photo...
Actress Meenakshi New Photo Gallery 2011
South actress Meenakshi Latest Stills, Meenakshi Images 2011, Actress Meenakshi Wallpapers, South Indian Actress Meenakshi Photo Gallery, me...
MALAYALAM MOVIE IN GHOST HOUSE INN ONLINE
IN GHOST HOUSE INN [2010]     DOWNLOAD FULL MOVIE ORIGINAL DVD
Sunakshi-Tollywood Actress Photo Gallery
Actress Sunakshi Photo gallery, Indian actress Sunakshi latest picture, Tollywood actress Sunakshi photos, Tollywood hot actress Sunaks...
Watch Asianet Serial Mounam Sammadham on 31st October 2014
Watch Today's Episode of Asianet Plus Malayalam TV Serial Mounam Sammadham Episode 65 Dt 31 10-14 HD Quality|ഏഷ്യാനെറ്റ്‌ മലയാളം സീരിയ...
Support : Creating Website | Johny Template | Mas Template
Copyright © 2013. Malayalam TV Shows - All Rights Reserved
Template Created by Creating Website Published by Mas Template
| Distributed by Way2 Blogger Templates Proudly powered by Blogger